Il-Grammy Awards jiġu posposti għal Marzu
Il-Grammy Awards ta' din is-sena ġew posposti għal Marzu minħabba preokkupazzjonijiet relatati mal-COVID-19. Din iċ-ċerimonja li tiċċelebra l-industrija tal-mużika kienet mistennija li ssir fl-aħħar ta' Jannar. Dan l-avveniment issa mistenni li jseħħ fl-14 ta' Marzu wara li kien hemm żieda ta' infezzjonijiet fl-Los Angeles u fl-istat ta' Kalifornja. Fost in-nominati għal dawn l-awards hemm Beyoncè, Taylor Swift u Dua Lipa li ddominaw din il-lista f'diversi kategoriji. Ir-Recording Academy tenniet li s-saħħa u s-sigurtà tal-komunità mużikali u l-mijiet ta' nies li jaħdmu fuq il-produzzjoni ta' din iċ-ċerimonja hija kruċjali għalihom u għaldaqstant iddeċidew li jieħdu dan il-pass.